Da gomzou an oferen, e roas toniou dudius, a zo deut betek ennomp, hag a gaver ken kaer, ma leverer e tle bezan o desket hant an êle. Evit miret ar chan-ze war e lerch, an evoa savet, en Sant-Yan-Latran, eur skol elech ma teske anezan dar yugale. E-unan e teue do skola, ha pa veze an drouk-izili o stourm outan, e rê e zougen e-touez e bôtred vihan, ha gourvezet war eur gwele, e roë e gentel, gant eur vaz en e zorn, da skei war ar re a fazie. Eus ar skol-ze eo e teue ar re a zeskas en Bro-Chall, en amzer Charlemagn (800), toniou-iliz sant Gregor.